Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 370

56. Cikk A viták rendezése PP-98 A jelen Alapokmány, az Egyezmény vagy az Igazgatási Szabályzatok értelmezésével vagy alkalmazásával kapcsolatos vitáikat a Tagállamok tárgyalások útján, diplomáciai csatornákon, vagy a köztük a nemzetközi viták rendezésére megkötött kétoldalú vagy többoldalú szerződések által előírt eljárások szerint, vagy bármilyen más kölcsönösen elfogadott módon rendezhetik. PP-98 Ha e rendezési módok közül egyiket sem fogadják el, a vitában részes bármelyik Tagállam az Egyezményben megszabott eljárás szerint választottbírósághoz folyamodhat. PP-98 A jelen Alapokmányra, az Egyezményre és az Igazgatási Szabályzatokra vonatkozó viták kötelező rendezéséről szóló opcionális jegyzőkönyvet kell alkalmazni a jegyzőkönyv részes Tagállamai között.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes